Ի՞նչ արդյունք տվեց մեկամյա բողոքը: Բացարձակապես ոչ մի բան: 17 մանդատ ունեցող «Բալասանյան» դաշինքը մոտ մեկ տարի ցանկացած նախագիծ հեշտությամբ կարողանում էր հաստատել ավագանիում։ Այդ դեպքում ո՞րն էր ամբողջ իրարանցման ու աղմուկ-աղաղակի իմաստը, եթե այն պիտի լիներ անտեղի ու չհանգեցներ որևէ փոփոխության: Հիմա ԲՀԿ-ական Վարդևան Գրիգորյանը փորձում է հիմնավորել կամ արդարացնել իրենց քայլերը և ասում է. «Մարտին եղել է դատարանի որոշումը, մենք դրանից հետո էլ բոյկոտեցինք, որոշեցինք եվրոպական դատարան դիմել, հետո մտածեցինք, որ եվրոպական դատարանը մի քանի տարուց կքննի հայցը, իսկ այդ ժամանակ քաղաքապետի պաշտոնավարման ժամկետը կլրանա»: